Title: คำสั่งกระทรวงมหาดไทย ที่ 511/2552 เรื่อง แก้ไขเพิ่มเติมคำสั่งกระทรวงมหาดไทย ที่ 452/2552 ลงวันที่ 3 พฤศจิกายน 2542 การแต่งตั้งเจ้าพนักงานตรวจบัตรและพนักงานเจ้าหน้าที่

คำสั่งกระทรวงมหาดไทย

คำสั่งกระทรวงมหาดไทย
ที่ ๕๑๑/๒๕๕๒
เรื่อง
แก้ไขเพิ่มเติมคำสั่งกระทรวงมหาดไทย ที่ ๔๕๒/๒๕๔๒ ลงวันที่ ๓ พฤศจิกายน ๒๕๔๒
การแต่งตั้งเจ้าพนักงานตรวจบัตรและพนักงานเจ้าหน้าที่[๑]

อาศัยอำนาจตามความในมาตรา
๒๓ แห่งพระราชบัญญัติบัตรประจำตัวประชาชน พ.ศ. ๒๕๒๖ รัฐมนตรีว่าการกระทรวงมหาดไทย
ให้ยกเลิกความในข้อ ๖ ของคำสั่งกระทรวงมหาดไทย ที่ ๔๕๒/๒๕๔๒ ลงวันที่ ๓ พฤศจิกายน
๒๕๔๒ และให้ใช้ความต่อไปนี้แทน
๖. ให้ผู้อำนวยการสำนัก ผู้อำนวยการส่วน หัวหน้ากลุ่ม หัวหน้าฝ่าย
หัวหน้าศูนย์ภาค หัวหน้างาน เจ้าพนักงานปกครองตั้งแต่ระดับปฏิบัติการขึ้นไป
และนิติกรตั้งแต่ระดับปฏิบัติการขึ้นไปในสำนักบริหารการทะเบียน กรมการปกครอง
เป็นพนักงานเจ้าหน้าที่ตามมาตรา ๖ มาตรา ๖ ตรี มาตรา ๖ จัตวา
แห่งพระราชบัญญัติบัตรประจำตัวประชาชน พ.ศ. ๒๕๒๖
ซึ่งแก้ไขเพิ่มเติมโดยพระราชบัญญัติบัตรประจำตัวประชาชน (ฉบับที่ ๒) พ.ศ. ๒๕๔๒
มาตรา ๘ มาตรา ๙ มาตรา ๑๐ แห่งพระราชบัญญัติบัตรประจำตัวประชาชน พ.ศ. ๒๕๒๖ มาตรา
๑๔ แห่งพระราชบัญญัติบัตรประจำตัวประชาชน พ.ศ. ๒๕๒๖
ซึ่งแก้ไขเพิ่มเติมโดยพระราชบัญญัติบัตรประจำตัวประชาชน (ฉบับที่ ๒) พ.ศ. ๒๕๔๒
และมาตรา ๒๒ แห่งพระราชบัญญัติบัตรประจำตัวประชาชน พ.ศ. ๒๕๒๖
ในทุกท้องที่ทั่วราชอาณาจักร

ทั้งนี้
ตั้งแต่วันที่ ๑ ธันวาคม พ.ศ. ๒๕๕๒ เป็นต้นไป

สั่ง ณ วันที่ ๒๕
พฤศจิกายน พ.ศ. ๒๕๕๒
มานิต  วัฒนเสน
ปลัดกระทรวง
ปฏิบัติราชการแทน
รัฐมนตรีว่าการกระทรวงมหาดไทย

ปริยานุช/ผู้จัดทำ
๒๐ มกราคม ๒๕๕๓
นันท์นภัสร์/ตรวจ
๒๐ มกราคม ๒๕๕๓

พิมลกร/ปรับปรุง
๓ มีนาคม ๒๕๕๗

[๑] ราชกิจจานุเบกษา
เล่ม ๑๒๗/ตอนพิเศษ ๕ ง/หน้า ๕๑/๑๓ มกราคม ๒๕๕๓